FOTO Jason Statham? Nu, e chiar Vlad Chiricheș! Cum a apărut stoperul FCSB-ului la Arena Națională, înainte de meciul cu CFR
FCSB - CFR Cluj, meci din penultima etapă a play-off-ului, a fost un spectacol încă dinaintea startului.
FCSB - CFR e meciul în care roș-albaștrilor li se va acorda trofeul de campioni, iar oficialii echipei lui Gigi Becali au punctat și la impresie artistică.
Vlad Chiricheș, Jason Statham de la FCSB
Jucătorii campioanei au venit la stadion îmbrăcați casual, iar vestimentațiile și le-au ales în funcție de gusturi. Ca un star de cinema a apărut stoperul roș-albaștrilor, Vlad Chiricheș, fotbalist care abia și-a revenit după operația suferită la nivelul cotului.
Cu ochelari de soare și alură de actor de Hollywood, Chiricheș a adus aminte de starul de cinema Jason Statham, cunoscut pentru filmele sale de acțiune.
Imediat după ce a coborât din autocar, fanii i-au scandat numele și Chiricheș a zâmbit larg și a bătut palma cu fanii care au format culoarul campionilor.
- Fotografii: Gabi Chirea
Urmăriți SPORT.RO și pe Google News